เรื่องร้องเรียน: ผมอยากถามหาความปลอดภัยของผู้ที่ให้ข้อมูลในการแจ้งเรื่องว่ามีความปลอดภัยแค่ไหน สมควรมั้ยที่ทีมงานที่จัดการมีการให้ข้อมูลกับคนในรูป ให้เห็นรูปที่ผมส่งแจ้งเรื่องไป เมื่อวานผมถูกคุกคาม คนในรูปมาถามผมว่า ถ่ายรูปเราส่งไปทำไม ทำไมถึงทำแบบนี้ ซึ่งถ้าเขาไม่เห็นรูป เค้าไม่สามารถเจาะจงมาที่ผมคนเดียวได้เลย บอกแม้กระทั่งว่าติดรถสีขาวด้วย ผมถามว่าคนที่จัดการเรื่อง เซฟตัวคนแจ้งได้มั้ย คนในรูปรู้เลยว่าเป็นผมแจ้ง ผมอันตรายน่ะครับ เกิดเขาโมโห เอามีดมาแทง ใครจะรับผิดชอบ อยากให้กำชับกับคนที่เกี่ยวข้องกับการเปิดเผยข้อมูลของผู้แจ้งด้วย
การดำเนินการของเจ้าหน้าที่: ขออนุญาตตอบข้อร้องเรียนดังกล่าว เขตฯได้กำชับเจ้าหน้าที่ทุกคนมิให้มีการเปิดเผยข้อมูลหรือภาพถ่ายใดๆ ในขณะที่ลงพื้นที่ตรวจสอบแก้ไขปัญหาข้อร้องเรียนต่างๆ เรียบร้อยแล้ว ทั้งนี้ เพื่อความปลอดภัยของผู้แจ้ง
ความเห็นของผู้แจ้ง: ขอติชม เกี่ยวกับการทำงาน ทีมงานหรือคนที่เกี่ยวข้อง ทำงานได้ดีมาก มีมาตรฐานในการทำงานมีการประสานงานกันเป็นทีม เสนอแนะ ยังคงต้องเน้นย้ำเรื่องการเปิดเผยข้อมูลของผู้ที่แจ้งเป็นสำคัญ และต้องคำนึงถึงความปลอดภัยของผู้ให้ข้อมูลเป็นที่สุด   ให้กำลังใจ ผมขอให้กำลังใจทุกหน่วยงาน ทุกคน ทุกแผนก ของให้สิ่งดีๆเหล่านี้มีต่อไป ช่วยกันพัฒนาเมืองนี้ให้ดีขึ้น ให้น่าอยู่เพื่อลูกหลานของเรา สู้ๆน่ะครับทุกคน ขอบคุณครับ 🙏✌️😊
พื้นที่: แขวงจอมพล เขตจตุจักร กรุงเทพมหานคร